open-index/open-wikipedia-markdown huggingface dataset:
Undervisningsrådet

**Undervisningsrådet** var et sakkyndig råd under Kirke- og undervisningsdepartementet, opprettet ved kongelig resolusjon 28. september 1897. Undervisningsrådet overtok Undervisningsinspeksjonens (1884-1897) oppgave med koordinering og avvikling av examen artium. Instruks for rådet ble gitt ved departementsskriv 7. februar 1905.
 
I forhold til sin forgjenger fikk Undervisningsrådet utvidet inspeksjons- og kontrollmyndighet både med hensyn til eksamen (også middelskoleeksamen) og undervisningen.
 
I 1965 ble Undervisningsrådet lagt ned og oppgavene overført til Gymnasrådet.

## Arkiv
Arkivet etter Undervisningsrådet fra perioden 1898-1965 finnes i Riksarkivet.

## Kilder
*Forvaltningsdatabasen .

## Eksterne lenker
*
PubChem

**PubChem** er en gratis database for kjemiske stoffer og deres biologiske effekter. Databasen vedlikeholdes av National Center for Biotechnology Information (NCBI), som er en del av det amerikanske National Institutes of Health.  Databasen er en del av Entrez-portalen, og er koblet opp mot andre Entrez-databaser, inkludert PubMed. Databasen ble først utgitt i 2004, og er tilgjengelig via en søkemotor på et nettsted samt FTP. Databasen bruker informasjon fra en rekke ulike kilder og bidragsytere, hovedsakelig forskjellige kjemiske laboratorier rundt om i verden.

## Struktur
Selve PubChem består av tre sammenkoblede databaser:
* PubChem Compound: Standardisert og validert informasjon om ulike unike kjemiske substanser.
* PubChem Substance: Informasjon om substanser registrert av ulike bidragsytere.
* PubChem BioAssay: Data fra biologiske aktivitetstester fra ulike kjemiske substanser som er beskrevet i PubChem Substance.

PubChem Substance lister opp substanser slik de er beskrevet av de ulike bidragsyterne; således kan det være flere oppføringer i PubChem Substance som omtaler samme stoff. I PubChem Compound blir disse oppføringene kombinert til én enkelt oppføring per stoff. Hver kjemiske forbindelse i PubChem Compound får et CID-nummer som utelukkende beskriver den aktuelle strukturen.

## Referanser

## Eksterne lenker
*
Tirich Mir til topps

***Tirich Mir til topps*** er en norsk dokumentarfilm fra 1952. Den beskriver en ekspedisjon til den 7769 m høye fjelltoppen Tirich Mir i Hindukush i 1950, toppen ble nådd 23. juli, det var den fjerde høyeste bestigning noensinne. Ekspedisjonen, som ble startet fra Pakistan, var initiert av Arne Næss, filmen hadde premiere 25. august 1952. Regi er ved Rasmus Breistein.

Filmen var tatt opp som 16mm-film, for visning på kino ble den omkopiert til  35 mm.

## Referanser


## Eksterne lenker
*
Hexoplonini

* Se Systematisk inndeling

**Hexoplonini** er en gruppe av biller som tilhører den artsrike underfamilien Cerambycinae i familien trebukker (Cerambycidae).

## Utseende
Middelsstore, slanke, blanke trebukker, ofte mer eller mindre rødlige på farge. Antennene er vanligvis lengre enn kroppen og ganske tynne. Pronotum er nesten alltid lengre enn bredt, typisk minst dobbelt så langt som bredt, nærmest rørformet, av og til med tydelige buede sider. Dekkvingene er smale, parallellsidige, ofte med lyse flekker, eller røde i fremre del, svarte bakerst. Beina er nokså spinkle, lårene en tanke klubbeformede.

## Utbredelse
Gruppen er utbredt i Mellom- og Sør-Amerika, fra Guatemala og sørover.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Hexoplonini Martins, 2006
******** Slekten *[[Calycibidion]]* Martins, 1971
******** Slekten *[[Ctenoplon]]* Martins, 1967
******** Slekten *[[Epacroplon]]* Martins, 1962
******** Slekten *[[Glyptoceridion]]* Martins, 1959
******** Slekten *[[Glyptoscapus]]* Aurivillius, 1899
******** Slekten *[[Gnomidolon]]* J. Thomson, 1864
******** Slekten *[[Hexocycnidolon]]* Martins, 1960
******** Slekten *[[Hexoplon]]* J. Thomson, 1864
******** Slekten *[[Isostenygra]]* Martins & Galileo, 1999
******** Slekten *[[Neognomidolon]]* Martins, 1967
******** Slekten *[[Notosphaeridion]]* Martins, 1960
******** Slekten *[[Ophtalmoplon]]* Martins, 1965
******** Slekten *[[Paratetroplon]]* Audureau, 2015
******** Slekten *[[Pronoplon]]* Martins, 1967
******** Slekten *[[Pseudoplon]]* Martins, 1971
******** Slekten *[[Spinoplon]]* Napp & Martins, 1985
******** Slekten *[[Stenygra]]* Audinet-Serville, 1834
******** Slekten *[[Tapuruia]]* Lane, 1973
******** Slekten *[[Tetraibidion]]* Martins, 1967
******** Slekten *[[Tetroplon]]* Aurivillius, 1899
******** Slekten *[[Trichoplon]]* Martins, 1967
******** Slekten *[[Uirassu]]* Martins & Galileo, 2010

## Kilder

* Liste over slektene
* Katalog med utbredelsesdata 

## Eksterne lenker
*
Stompa & Co.

***Stompa og Co.*** er en norsk familie- og ungdomsfilm fra 1962 om Stompa. Den er regissert av Nils Reinhardt Christensen og har Rolf Kirkvaag jr. i rollen som Stompa. Dette er den første av i alt fire filmer om Stompa. Den ble etterfulgt av *[[Stompa selvfølgelig!]]* 

Filmen er i sort-hvitt.

## Handling
*[[Stein Oskar Magell Paus-Andersen]]* (St.O.M.P.A.) begynner som elev på Langåsen Pensjonatskole i Stakavik, hvor han skal dele rom med *Bodø*, *Bergen*, *Nøtterø* og *Sørlandet*. Guttene opplever artige ting med en edderkopp, et marsvin, en svømmekonkurranse samt visse misforståelser med en straffelekse og en brannøvelse.

## Rolleliste

## Referanser


## Eksterne lenker
*
Holopleurini

* Se Systematisk inndeling

**Holopleurini** er en gruppe av biller som tilhører den artsrike underfamilien Cerambycinae i familien trebukker (Cerambycidae). Denne gruppen omfatter bare én kjent art, den nordamerikanske *[[Holopleura marginata]]*.

## Utseende
En nokså liten, rødlig trebukk. Kroppsformen er litt flat. Oversiden er matt brunrød med mer eller mindre utbredte, mørke flekker eller tegninger på pronotum og dekkvingene. Antennene er rundt to tredjedeler så lange som kroppen og brune. Pronotum har buede sider og er nesten sirkelrundt sett ovenfra. Dekkvingene er parallellsidige og noe flate.
Svært lyse eksemplarer har tidligere vært regnet som en egen art, *Holopleura helena*.

## Utbredelse
Arten er utbredt i det vestlige Nord-Amerika, fra Britisk Columbia i nord til California i sør.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Holopleurini Chemsak & Linsley, 1974
******** Slekten *[[Holopleura]]* LeConte, 1873
********* *[[Holopleura marginata]]* LeConte, 1873

## Kilder

* Liste over slektene
* Katalog med utbredelsesdata 

## Eksterne lenker
* 
* Bilder av typeeksemplarer
Kevin Volland

**Kevin Volland** (født 1992) er en tysk fotballspiller som spiller for . 

## Landslaget
Den 13. mai 2014 fikk han sin første landskamp for  mot .

Han ble den 8. mai 2014 tatt ut i bruttotroppen til VM i Brasil for Tyskland, men han kom ikke videre til 23-mannstroppen.

Han ble tatt ut i s EM-tropp til EM i fotball 2021.

## Referanser


## Eksterne lenker
* 
* 
* ''Kevin Volland'' på tsv1860.de
* ''Volland, Kevin'' på kicker.de
* Spielerporträt bei der TSG 1899 Hoffenheim
Stompa, selvfølgelig!

***Stompa, selvfølgelig!*** er en norsk komedie og ungdomsfilm fra 1963 regissert av Nils Reinhardt Christensen. Dette er en andre filmen om Stompa og den første med Ole Enger som Stompa. Andre sentrale roller spilles av Knut Eide, Gisle Straume og Arne Lie. Som den første filmen er også denne basert på Anthony Buckeridges bokserie *Jennings at school*. Den ble etterfulgt av *[[Stompa forelsker seg]]*.

## Handling
Langåsen Pensjonatskole er 50 år og dette skal feires. Elevene forbereder en festforestilling i gymnastikksalen. Lektor Tørrdal, hans kollega Brandt og fru Madsen er med i et teaterstykke. Tørrdals søster Margaret dukker uventet opp. En inspektør fra departementet dukker også opp.

Som i den første Stompa-filmen, står også her misforståelsene i kø. Alle forsøk på oppklaring fører som oftest til nye misforståelser, men det ordner seg til slutt.

## Om filmen
Aftenpostens anmelder gav dem terningkast tre, CINERAMA terningkast fem i 2004 og Filmfront fire.

## Rollebesetning

## Referanser


## Eksterne lenker
*
Stompa til sjøs

***Stompa til sjøs*** (også kjent som *Himmel og hav*) er en norsk komedie fra 1967 regissert av Nils-Reinhardt Christensen. Dette er den fjerde og siste av Stompa-filmene. Hovedrollene spilles av Ole Enger og Didrik Arnesen, mens sentrale biroller spilles av Arve Opsahl, Rolf Just Nilsen og Eva Opaker.

Filmen hadde premiere den 6. november 1967 på kinoer i Oslo, Bergen, Drammen og Hamar.

## Handling
Stompa skal besøke foreldrene sine i New York. For å komme seg dit på en billig måte tar han seg arbeid på et skip som skal over Atlanterhavet. Han mønstrer på en 20 000-tonner sammen med russekameraten Nøtterø, som gjerne vil prøve seg på sjølivet i sommerferien. Om bord i skipet blir de kjent med «Båsen» og kokken. Stompa legger raskt merke til at den ene av dem har flere likhetstrekk med lektor Tørdal.

## Om filmen
*Stompa til sjøs *avviker på flere måter fra de foregående Stompa-filmene. Her foregår det meste av handlingen om bord på et skip i utenriksfart. og derfor er kun et fåtall av personene i de andre filmene med i denne. Den er også laget for et mer voksent publikum og inneholder dermed en del dristige nakenscener. Nøtterø, som er Stompas kamerat, har langt på vei en likeverdig rolle med Stompa i denne.

Filmen hadde opprinnelig navnet *Himmel og Hav!*, men etter en laber mottagelse publikumsmessig døpte filmselskapet den om til *Stompa til sjøs* og bestilte 500 selvklebende merker til å klistre på plakatene på kinoene. Året etter ble en klippet versjon utgitt med lavere aldergrense, slik at den også kunne vises for barn.

Det meste av innspillingen foregikk om bord på «Norse Lady». Noen scener ble også innspilt på Expo 67, som ble holdt i Montréal, Canada.

## Filmmusikk
Det musikalske ansvaret for filmproduksjonen hadde Egil Monn-Iversen. Filmen inneholdt følgende sanger:

* *Himmel og hav*
* *Vi har sjøen*
* *Morsevise* – tekst: André Bjerke
* *I sjøen igjen* – tekst: Gunnar Hernæs
* *Tamara* – tekst: Nils Reinhardt Christensen

## Mottakelse
Filmen fikk lunken mottakelse av *[[Aftenposten]]s* anmelder, som beskrev den som en «barnefilm for voksne». Anmelderen beskrev den videre som en propagandafilm for den norske handelsflåten, og mente skuespillerprestasjonene var lave, spesielt hos de medvirkende som manglet formell skuespillerutdannelse. Han mente mye av ansvaret hvilte på regissørens skuldre, men gav samtidig litt ros til fotografen. Anmelderen mente at voksen-scenene var malplassert og at de burde klippes vekk for å gjøre filmen tilgjengelig for dem som kunne ha glede av den.

## Rollebesetning
* Ole Enger – Stompa
* Didrik Arnesen – Nøtterø
* Eva Opaker – Mona / Gnista
* Arve Opsahl – Båsen
* Rolf Just Nilsen – Albert Blikk, Kokken / Lektor Tørdal
* Richard Røgeberg – Skipperen
* Odd A. Lafton - Chiefen
* Svein K. Ellefsen - ny matros
* Deidre Lynne
* Sue Morrissey
* Julie Ege
* Anne-Lise Gustavsen

## Referanser


## Eksterne lenker
*
Kraftidioten

***Kraftidioten*** er en norsk film fra 2014, regissert av Hans Petter Moland med Stellan Skarsgård i hovedrollen som Nils. Filmen hadde premiere 10. februar på filmfestivalen i Berlin, og den 21. februar i Norge.

Det er en svart komedie med innslag av Coen-brødrene og Quentin Tarantino ifølge The Observer.

*[[Cold Pursuit]]* (2019) er Molands amerikanske versjon av filmen.

## Handling
Nils Dickman (spilt av Stellan Skarsgård) arbeider som sjåfør i den fiktive byen Tyos, i Norge. Sønnen hans Ingvar blir funnet død som følge av en heroinoverdose. Politiet etterforsker ikke saken videre, men Dickman er sikker på at sønnen hans ikke var noen rusmiddelbruker. Han får vite fra Finn, en av sønnens venner, at Ingvar ved en feiltakelse ble drept av en gjeng narkotikaselgere som egentlig hadde til hensikt å drepe Finn. Da begynner Nils å jakte på sønnens mordere på egen hånd.

Nils finner «Jappe», en av de to morderne, og dreper ham etter å ha tvunget ham til å oppgi navnet til makkeren sin: «Ronaldo». Nils sporer opp Ronaldo, som oppgir navnet på en tredje mann som var involvert i narkotikatrafikken: «Strike». Deretter dreper Nils også Ronaldo, sporer opp Strike og tar livet av ham. Etter å ha tatt livet av de tre gangsterne og ødelagt 15 kilo kokain, setter Nils seg som mål å få tak i sjefen for banden.

Nils kontakter broren Egil, en tidligere kriminell som nå har blitt lovlydig. Egil råder ham til å engasjere en leiemorder for å få has på bandens sjef, en gangster med kallenavnet «Greven». Nils finner frem til en dansk-japansk leiemorder som kalles «Kineseren». Greven, som har mistet tre håndlangere og veldig mye penger, skylder på konkurrentene sine: en serbisk mafiafamilie, som de tidligere har hatt en territoriell avtale med. «Greven» sender sine håndlangere for å kidnappe en fra gjengen. Mannen avslører ingenting og Greven dreper ham, uvitende om at han er sønn av serbernes sjef, den fryktinngytende «Papa» (spilt av Bruno Ganz).

## Rolleliste
* Stellan Skarsgård som Nils Dickman
* Bruno Ganz som Papa
* Pål Sverre Valheim Hagen som Ole Forsby («Greven»)
* Birgitte Hjort Sørensen som Marit
* Peter Andersson som Egil Dickman («Wingman»)
* Kristofer Hivju som Stig Erik Smith («Strike»)
* Jakob Oftebro som Aron Horowitz («Junior»)
* Jan Gunnar Røise som Jan Petter Eriksen («Jappe»)
* Jon Øigarden som Karsten Petterson
* Kåre Conradi som Ronny Amundsen («Ronaldo»)
* Gard B. Eidsvoll som Halldor Emanuel Torp («Svela»)
* Tobias Santelmann som Finn Heimdahl
* Sergej Trifunovic som Nebojsa Mihajlović
* Anders Baasmo Christiansen som Geir
* Stig Henrik Hoff som politimann
* Goran Navojec som Stojan Micić
* Atle Antonsen som Reddersen
* Leo Ajkic som Radovan Župan

## Anmeldelser
* Filmpolitiet – Terningkast 5.
* Dagbladet – Terningkast 5.
* FilmMagasinet – Terningkast 4.
* VG – Terningkast 4 – en dyktig sjangerøvelse med en rekke festlige skråblikk på oss selv ifølge VGs anmelder.
* The Observer, 3 av 5 stjerner.

## Referanser


## Eksterne lenker
* 
* Filmweb
Lichterfelde vest

**Lichterfelde vest** (tysk: *Villenkolonie Lichterfelde*, eller *Carstenn’sche Villenkolonie*) er et villastrøk i Lichterfelde i Berlin. Det ble planlagt i 1865 som et av de første villastrøk i Tyskland og regnes som det eldste i Berlin i sitt slag.

Forretningsmannen Johann Anton Wilhelm Carstenn fra Hamburg kjøpte i 1865 det forgjeldete godset Lichterfelde for å bygge et villastrøk for velhavende borgere.  Planen var inspirert av tilsvarende områder Carstenn hadde sett i Storbritannia. Området lå gunstig til ved jernbanen og Carstenn oppførte to stasjoner, Lichterfelde Ost og Lichterfelde West. Oppføringen av villastrøket var en del av hans plan om å omgi hele den ekspanderende Berlin med en krans av hagebyer. Det skulle være villaer og ikke leilighetshus i flere etasjer. I byggeperioden vokste Lichterfelde kommune stadig og i 1920 hadde denne delen av Steglitz 47&nbsp;213 innbyggere. Området ble dette året innlemmet i Stor-Berlin. Villastrøket ble i motsetning til Lichterfelde øst, bare mindre skadet under den andre verdenskrigen.

Bygningene til den historiske Preußische Hauptkadettenanstalt ligger i utkanten av villastrøket. Flere av gatenavnene som for eksempel Kadettenveg, har tilknytning til skolens virksomhet.
## Bilder

Fil:Emisch Haus.JPG|Emisch-huset
Fil:Jugendstilvilla.JPG|Villa i jugendstil
Fil:Berlin-Lichterfelde, Villa Lilienthal.jpg|Villa tegnet av Gustav Lilienthal, Otto Lilienthals bror.
Fil:Berlin-Lichterfelde, Villa Holzhüter, Curtiusstraße.jpg|Villa i Curtiusstrasse
Fil:S-Bahnhof Lichterfelde West.jpg|Lichterfelde vest stasjon


## Referanser


## Eksterne lenker
* Kultuführer Berlin (tysk), med kart
Himmel og hav

***Himmel og hav*** har flere alternativer:
* *[[Himmel og hav (album)|Himmel og hav]]*, er et musikkalbum utgitt av Anders Bru i 1990.

**[[Himmel og hav (Malin Holberg-album)|Himmel og hav]]*, et musikkalbum utgitt av Malin Holberg i 1993.
**[[Stompa til sjøs|Himmel og hav]]*, originaltittelen til en norsk Stompa-film fra 1967 (bedre kjent som *Stompa til sjøs)*.
Klabautermannen (film)

***Klabautermannen*** er en dansk dramafilm fra 1969 fritt basert på romanen av samme navn av Aksel Sandemose. Den var en samproduksjon mellom Danmark, Sverige og Norge. 

Den var spilt inn i svart/hvitt og hadde premiere på Filmfestivalen i Berlin.

I Danmark ble det vist en versjon som var 4 minutter kortere enn den norske versjonen.

## Rollebesetning
* Lise Fjeldstad – Inger
* Hans Stormoen – Asbjørn Bauta, kaptein på Ariel
* Claus Nissen – Asthor Asbjørnsen, matros
* Allan Edwall – Tor, matros
* Peter Lindgren – styrmannen
* Margit Carlqvist – sykepleier
* Erling Dalsborg – jøde
* Knud Hilding – sjømann
* Jørgen Langebæk – sjømann
* Gunnar Strømvad – sjømann
* Ole Søgaard – Klaus Bornholmeren
* Torben Færch – yngste lettmatrosen
* Ove Petersen – skipsgutt
* Flemming Dyjak – Esbjørn
* Ole Larsen – tolltjenestemann
* Kim Andersen – Arnor, Ingers sønn

## Se også
* Klabautermann

## Referanser


## Eksterne lenker
*
Balta (Ukraina)

**Balta** (ukrainsk: Балта, rumensk: *Balta*) er en liten by i Odesa oblast (fylke) sørvest i Ukraina. Den er det administrative senteret i Balta rajon (kommune) og ligger omkring 200 km fra Odessa. 

Byen har  innbyggere () og dekker et areal på .

## Referanser


## Eksterne lenker
*
Peder Christensen

**Peder Christensen** var lagmann i Christiansand og Agdesidens lagdømme mellom 1582 og 1600.

I 1588 fikk ble han beordret til å hjelpe til i en odelssak. Han er 1636 nevnt i flere eldre saker, en åstedssak i 1585, i en åstedssak i 1590, og i en åstedssak fra 1593.

I 1595 var det oppløp og stridigheter i forbindelse med avholdelse av ting. Lagmannen fikk et skarpt brev i anledning forholdene. 

## Referanser




## Litteratur
*
Nils Lauritsen

**Nils Lauritsen** (født 1540 i Flensburg, død 1614 i Mandal) var lagmann i Christiansand og Agdesidens lagdømme mellom 1599–1604.

## Embetskarriere

Hans bestallingsbrev ble datert 30. august 1600. Han ble etter tidligere vurderinger avsatt på herredagen i Bergen sommeren 1604, men dette er ikke dokumentert.

Niels Lauritsen var først rådmann, siden borgermester i Tønsberg 1585–1598. 

En dom Nils Lauritsen avsa i en eiendomssak fra 1602, er kjent fra Agdesidens dombok 1636.

## Familie

Han ble gift i 1592 med Randi Lauritsdatter Holck, født 1540 i Tønsberg og død der i 1597. Randi Lauritsdatter var søster av Oluf Lauritsen Holck som var lagmann i Fredrikstad 1599–1607.

Niels Lauritsen og Randi Lauritsdatter hadde flere barn. Sønnene Iver Nilsen og Laurits Nilsen ble begge borgermestre i Tønsberg. Det samme var Randis svoger Jon Kristensen gift med Maren Lauritsdatter. Også Jon Holck, sønn til broren Oluf Lauritsen Holck ble borgermester i Tønsberg.

Nils og Randis datter Anne Nilsdatter ble gift med biskop i Trondheim Peder Schelderup. 

Deres datter Maren Nilsdatter ble gift med sokneprest i Hjelmeland i Ryfylke Daniel Jørgensen, sønn av biskop i Stavanger Jørgen Eriksen.

## Litteratur
*

## Referanser
Tiantai (Taizhou)

**Tiantai** (kinesisk: 天台县; pinyin: *Tiāntāi Xiàn*) er et fylke i byprefekturet Taizhou i provinsen Zhejiang i Folkerepublikken Kina.

Befolkningen i fylket var  i 1999.

## Samferdsel
Kinas riksvei 104 løper gjennom fylket. Den begynner i Beijing, løper sørover via Dezhou og så til Jinan, Xuzhou, Nanjing, Hangzhou, Wenzhou og ender opp i Fuzhou.

## Referanser
Tiantai

**Tiantai** kan sikte til:

* Fylket Tiantai i byprefekturet Taizhou i provinsen Zhejiang i Folkerepublikken Kina
* Tiantaifjellet i provinsen Zhejiang i Folkerepublikken Kina
* Skoleretningen tiantai innen kinesisk buddhisme.
Badehotellet

***Badehotellet*** er en dansk drama- og komiserie som har gått på dansk TV 2 siden 2013. Serien handler om ansatte og gjester på et idyllisk dansk kysthotell på slutten av 1920-tallet. Seriens manus er laget av Stig Thorsboe og Hanna Lundblad.

Serien er innspilt ved Svinkløv, Slettestrand og Grønnestrand i Nordjylland.

I Norge har serien gått på TV 2 siden 2015.

## Handling

### Første sesong
Serien handler om Andersens lille badehotell sommeren 1928. Forskjellige familier, i hovedsak stamgjester på hotellet, møtes. Det er grosserer Madsen med frue og to døtre. Eldstedatteren på 19 mistrives på hotellet og vil heller være på fest med jevnaldrende. Så er det kontorsjef Aurland med sin nakenbadende hustru. Aurland har kjøpt en radio, datidens store nyhet, og forteller om krisene i bankene. Det irriterer fabrikant Frigh, som er på hotellet med hustru og tvillingene sine. Den verdensvante skuespiller Weyse ankommer hotellet med sin hustru nummer tre, som er gravid. Det forhindrer ham ikke i å flørte med andre kvinner. Weyse elsker å sitte ved pianoet og spille og synge. En greve som blir utpresset p.g.a. homofili er også gjest. Han drømmer om å bygge ferieboliger ved badehotellet, og prøver å få med seg grossereren på planene. Grossereren har sine egne planer: å få eldstedatteren bortgiftet til greven. Siste gjestene er en mor og hennes lærersønn. Han er fugle- og blomstertitter. Moren ber til Gud om at sønnen skal finne en kvinne.

Parallelt med borgerskapets lystbetonte ferieliv møter vi tjenerne, hotelldirektør Andersen og hans kuede hustru. Andersen sørger over sin avdøde første kone og over sin sønn som emigrerte til USA. Den nye fru Andersen arbeider selv i hotellet.

Første episode starter med at møllerdatteren Fie får ansettelse ved hotellet. Hun vil tjene nok penger til å betale for oppholdet til sin lungesyke far på et sanatorium i København. Varme følelser oppstår mellom henne og bondedrengen Morten.

## Medvirkende

## Referanser


## Eksterne lenker
*
* [Om serien](https://web.archive.org/web/20140511063534/http://www.tvguide.dk/programmer/TV2/2013-12-30/20:00/Badehotellet_(1)) på tvguide.dk
Bendix Olafsen

**Bendix Olafsen** (død 1618 i Mandal) var lagmann i Christiansand og Agdesidens lagdømme mellom 1604–1617

## Embetskarriere

Olafsens bestalling er datert 24. juli 1604. I 1597 er Olafsen nevnt som Erik Munks fogd i Nedenes len.

Mange saker Olafsen avsa dom i, ble anket inn for herredagen i Oslo eller Skien. Flere ankesaker fikk det utfall at lagmannsdommen ble stadfestet. Det gjaldt en arvesak som var anket av Barbra Pederson og en annen sak mellom Jørgen og Torgrim Hæstad i Høvåg. Også en dom der lagmannen hadde fradømt Gunnar Hesteland retten til gårdene Fidje og Eidså i Greipstad, ble stadfestet av herredagen i 1613. Lagmannen ble tilkjent «kost og tæring». Det samme skjedde i 1615 da Herredagen i Oslo behandlet en dom lagmannen hadde avsagt mellom Gunnar Ansteinsen fra Høvåg og presten Laurits N. om gården Haugevik. Lagmannen ble også her tilkjent «kost og tæring».

Etter pålegg fra lensherren stevnet lagmannen både bønder og 30 prester inn for Herredagen i Skien i 1613 for ikke å ha etterkommet kongens pålegg om å sende soldater og bestride «underholdning» til Kalmarkrigen. Prestene ble dømt til å betale bøter. Bøndene i Råbygdelaget ble dømt til å betale halvparten av alt eiende gods, odelsgods unntatt. Bøndene i Mandal slapp lettere fordi de hevdet å holdt seg hjemme for å forsvare landsdelen mot sjørøvere.

Ikke alle lagmannsdommene til Bendix Olafsen ble opprettholdt i høyere instans. Han hadde avsagt dommer om ulovlig handel som kjøpmenn fra Tønsberg drev på Agdesiden. Enken hans møtte på herredagen i denne saken. Lagmannsdommen ble ”kassert”, men slik at ”dommen ikke skal komme til nogen skade for lagmannens arvinger”.

## Familie

Olafsen var av gammel bondeætt i Aust-Agder. Konen, Margrete Bentsdatter, var fra Fjære, datter til Bent Nilsen og hadde odelsrett til Ballestad i Gjerpen. Det ble sak mellom lagmannen på konens vegne og Hans Kiise om eiendommen. Ved herredagsdom 18. august 1613 ble Margrete tilkjent odelsretten. Margrete Bentsdatter døde av pest i Mandal 26. september 1625.

Bendix Olafsen bodde på den gamle fogdegården Gauslå i Herrefoss.

Enken søkte etter mannens død å få en annen gård enn mannen hadde hatt fordi den ble overført til neste lagmann. Hun ba om gården «Jæssørø». Lensherren fikk ordre om å hjelpe henne til denne eller en annen gård.

## Referanser
Uicheon

**Daegak Guksa** (hangul: 대각국사, hanja: 大覺國師, født 1055 i Kaesŏng, død 1101) var en koreansk buddhist munk. Han regnes som grunnleggeren av skolen Cheontae, den koreanske avleggeren av Tiāntái i året 1085. Hans egentlige navn var **Uicheon**; **Guksa** var en tittel som betyr «nasjonal lærer», mens **Daegak** var hans posthume *Dharmanavn* som betyr «den store opplyste».

Han var sønn av kong Munjong av Goryeo, og bodde det meste av sitt liv ved Ryongtongsa i Kaesŏng. Der er hans grav å finne i dag.

## Referanser
The Act of Killing

***The Act of Killing*** (indonesisk: «Jagal», betyr «Slakter») er en dokumentarfilm fra 2012, regissert av Joshua Oppenheimer. Filmen er en dansk-norsk-indonesisk-britisk samproduksjon, hvor hovedprodusent er Final Cut For Real i Danmark, ko-produsenter Piraya Film i Norge, Spring Films i England og Anonymous i Indonesia, med Werner Herzog, Errol Morris, Joram ten Brink,  Andre Singer, Torstein Grude og Bjarte Mørner Tveit som executive produsenter.

Filmen vant European Film Awards for beste dokumentar og Asia Pacific Screen Award samt at den ble nominert til beste dokumentarfilm på den 86. Oscar-utdelingen.

## Handling
Filmen fokuserer på massakren i Indonesia i 1965–1966, der mer enn  mennesker ble drept.

Da Suharto styrtet presidenten i Indonesia,  Sukarno etter det mislykkede kuppet i 1965, ble gangsterne Anwar Kongo og Adi Zulkadry i byen Medan forfremmet fra å selge svartebørsbiletter til å lede den mest beryktede dødsskvadronen i Nord-Sumatra. De drev også utpressing av den kinesisk-etniske lokalbefolkningen og drepte de som ikke betalte. Anwar drepte personlig sirka 1000 mennesker. Filmen følger Anwar bak kamera, der Anwar og vennene hans filmatiserer handlingene som foregikk på 60-tallet.

## Mottakelse
### Norske anmeldelser
* VG - Terningkast 6.
* Dagbladet - Terningkast 6.
* Side 3 - Terningkast 6.
* Cinema - Terningkast 6.
* FilmMagasinet - Terningkast 6.
* Filmpolitiet - Terningkast 6.
* Osloby - Terningkast 6.
* Bergens Tidende - Terningkast 5.

### Topplister
*The Act of Killing* ble listet som en av de beste filmene i 2013 av forskjellige kritikere:

* 1.&nbsp;– *[[Sight & Sound]]*
* 1.&nbsp;– The Guardian
* 1.&nbsp;– laweekly.com 
* 1.&nbsp;– Nick Schager, *[[The A.V. Club]]*
* 2.&nbsp;– Mark Kermode, *[[The Observer]]*
* 3.&nbsp;– David Edelstein, *[[New York (magasin)|New York]]*
* 3.&nbsp;– David Sexton, *[[London Evening Standard]]*
* 4.&nbsp;– Eric Kohn, *[[Indiewire]]*
* 4.&nbsp;– People Magazine 
* 7.&nbsp;– Bill Goodykoontz, *[[Arizona Republic]]*
* 7.&nbsp;– A. A. Dowd, *[[The A.V. Club]]*
* 7.&nbsp;–  David Chen – slashfilm.com * 
* 8.&nbsp;– Sam Adams, *The A.V. Club*
* 8.&nbsp;– [[Ignatiy Vishnevetsky]], *The A.V. Club*
* 8.&nbsp;– [[Richard Corliss]], *Time*
* 10.&nbsp;– *Time Out London''
* 10.&nbsp;– Devindra Hardawar – slashfilm.com 

## Referanser


## Eksterne lenker
*
Venstre greinblokk

**Venstre greinblokk** (forkortet **LBBB** fra engelsk *left bundle branch block*) er en ledningsforstyrrelse i hjertet som vises på elektrokardiografi (ekg). Forstyrrelsen i ledningsveien i hjertet gjør at depolariseringen (hjerteaktiveringen) blir forsinket, noe som fører til at venstre hovedkammer trekker seg sammen etter høyre hovedkammer.

Venstre greinblokk kan sees i forløpet av eller etter et hjerteinfarkt.
Bázo

***Bázo*** er en norsk-samisk spillefilm fra 2003. Regien er av Lars-Göran Pettersson. I hovedrollene spiller Sverre Porsanger, Issát Joakim Gaup, Anitta Suikkari, Nils Utsi og Göran Forsmark. Filmen ble nominert til Amandaprisen i 2004 som beste norske kinofilm. Spilletid 92 minutter.

## Handling
Emil som kalles Bázo, et samisk uttrykk for tusseladd, bor sammen med sin far på en utmarksgård. Han har en bror som han har lite kontakt med. Han ser allikevel opp til broren fordi han har damer, penger og han driver butikk. Han har mye penger, og er en vellykket mann. Plutselig en dag får Emil beskjed om at broren hans har dødd under mystiske omstendigheter.

Faren deres og Emil får dermed ansvaret for en Mercedes, et nesten nytt gevær, en syv år gammel gutt, en tidligere samboer og en gravemaskin som broren hans tidligere hadde eid. Emil reiser ut for å finne ut hva som egentlig har skjedd, men oppdager at det er ugler i mosen når han driver sine undersøkelser. Kanskje er ikke Emil så Bázo allikevel?

## Skuespillere
* Sverre Porsanger som Emil
* Issath Juakim Gaup som Kevin
* Jussi Joakim Gaup som Kevin
* Anitta Suikkari som Susanna
* Nils Utsi som Birger
* Göran Forsmark som Kenneth
* Hugo Rantatalo som en far
* Anna Maria Blind som Elle Birit
* Inga Juuso som en bestemor
* Svein Birger Olsen som en bestefar
* Carita Eira som Orvokki Rawdna
* Liv Inger som Torill Johansen
* Ebba Joks som Irène

## Referanser

  
## Kilder
*filmbutikken.mamutweb.com: ''Bázo''

## Eksterne lenker
*
Tage Eriksen

**Tage Eriksen** var lagmann i Christiansand og Agdesidens lagdømme mellom 1618–1621.

## Embetskarriere

Tage Eriksen ble i 1614 utnevnt av stattholderen til lagmann i Fredrikstad. Han var da syk og ble byttet ut med Nils Krag. Ved utnevnelsen til lagmannsembete på Agder fikk han pålegg om å melde fra om hans ”svaghed” var til hinder for embetsutførelsen. Han ble bestallet til lagmann på Agder den 16. august 1618. Tage Eriksen ble forflyttet til Opplandene i 1621 etter at den nytilsatte lagmannen der, Rasmus Hansen døde etter få måneder i embetet. 

I 1609 er han nevnt som slottsskriver på Akershus først under Jørgen Friis og i 1609 under stattholder Enevold Kruse. Tage Eriksen var fogd i Buskerud og Bragernes 1609–1615 og borgermester i Oslo 1613–1618. I 1620 dømte han i en arvesak som siden ble behandlet på nytt i 1636 av lagmann Augustinus Olsen.

På herredagen i Oslo 8. juli 1622 møtte Tage Eriksen som ”fordum lagmann”. En dom han hadde avsagt på Gjerstad i Aust-Agder, ble underkjent. Lagmannen ble dømt å betale 10 daler i erstatning.

## Økonomi
Han fikk 6. juli 1618 brev på de rettigheter som hadde fulgt forrige lagmann. Hans krav om at bøndene skulle betale ham ”underhold” med 8 sk. av hver fullgård, 4 sk. av hver halv gård og 2 sk. av hver ødegård ble behandlet av herredagen i 1625. Lagmannens pålegg ble underkjent. Bøndene ble fritatt for ytelsen.

Lensherren på Agder siden 1619, Christoffer Gjøe, påla bøndene å bygge lagtingshus på Nedenes. På herredagen i Oslo ble bøndene fritatt for denne plikten.

## Referanser
De franske moralister

**De franske moralister** var en gruppering franskspråklige filosofer hvis skrifter spenner over ca 200 år, fra det sene 1500-tallet og inn på 1700-tallet. Deres tekster innordnes i den europeiske såkalte moralistikk. Med «moral» forstås i denne sammenheng ikke noe i retning av den normative etikk, men interessen for og analysen av menneskelig sosial handling og innstilling. Denne litterære strømning kjennetegnes dessuten blant annet ved sin essayistiske stil. 

## Begrepshistorie
Betegnelsen *franske moralister* ble preget av Amaury Duval (1760–1838), som i 1820 begynte publikasjonen av en rekke verker under tittelen *Collection de Moralistes Français*. Det var påtenkt 14 bind, men det ble med seks.

## Representanter
Blant de franske moralister medregnes blant andre Montaigne, Charron, Pascal, La Rochefoucauld, La Bruyère, Vauvenargues, Duclos, Rivarol, Nicolas Chamfort, Montesquieu, Galiani, de Ligne, Joubert og Jouffroy.

Moralistenes vidd og ironi ble høyt skattet i de parisiske salonger. De hadde innflytelse på senere forfattere som Voltaire, Georg Christoph Lichtenberg, Johann Wolfgang von Goethe, Arthur Schopenhauer, Friedrich Nietzsche og Oscar Wilde.

## Referanser
Pierre Charron

**Pierre Charron** (født 1541 i Paris, død 16. november 1603 samme sted) var en fransk teolog og filosof.

Charron var oppinnelig jurist, og ble katolsk prest. Han bodde for det meste i Bordeaux. Han var venn av Michel de Montaigne, og gjorde seg først bemerket ved sin polemikk mot de reformerte. Charron inntok romersk-katolske rettroende standpunkter, og argumenterte for kristendommens sannheter i sin bok *Traité des trois vérités* (1594). 

Han viste også frisinnede sympatier og tanker beslektet med Montaignes. 

Hans senere arbeid *De la sagesse* (1601) ble derimot oppfattet som et ateistisk skrift. I denne boken anses moralen atskilt fra religionen, og Charron henviser til den mennesklige natur som grunnlag for moral og politikk. Charron hevdet at mennesket fra naturen hadde fått en god og tilstrekkelig drivkraft for et moralsk liv. Religionen var en sak for seg, mennesket kunne og burde handle rett, uansett troen på et paradis og et helvete.

## Se også
* De franske moralister

## Referanser


## Litteratur
* Liebscher: *Charron und seine Werk: De la sagesse*, Leipzig, 1890. 
* Tullio Gregory: «Pierre Charron's Scandalous Book», s. 87-110 i: Michael Hunter & David Wootton (eds.), *Atheism from the Reformation to the Enlightenment*, Clarendon Press, Oxford, 1992. ISBN 0-19-822736-1.
Amaury Duval (historiker)

**Charles-Alexandre-Amaury Pineux**, kjent som **Amaury Duval** (1760–1838) var en fransk advokat, historiker, diplomat, forfatter og forsker. Hans bror var skuespillforfatteren Alexandre Duval og en av hans to sønner var maleren Amaury Duval (1808–1885).

## Verker i utvalg
* *Paris et ses monuments, mesurés, dessinés et gravés par [[Louis-Pierre Baltard|Baltard]], architecte, avec des descriptions historiques par le citoyen Amaury-Duval* (1803–05)
* *Un songe d'Alexandre, fragment d'un poëme d'[[Arrianos|Arrien]], retrouvé et publié par Amaury Duval* (1810) 
* *Les Fontaines de Paris anciennes et nouvelles, ouvrage contenant 60 planches dessinées et gravées au trait, par M. Moisy, accompagnées de descriptions historiques et de notes critiques et littéraires, par M. Amaury Duval* (1812)
* *Mémoires historiques, politiques et littéraires sur le royaume de Naples par [[Grigoriǐ Vladimirovitch Orlov|M. le comte Grégoire Orloff]], publiés avec des notes et additions par Amaury Duval* (5 volumes, 1819–31)
* *Monuments des arts du dessin chez les peuples tant anciens que modernes, recueillis par le Baron [[Vivant Denon]], pour servir à l'histoire des arts, lithographiés par ses soins et sous ses yeux, décrits et expliqués par Amaury Duval* (4 volumes, 1829)
* *L'[[Gauzlin (fils de Rorgon Ier du Maine)|Évêque Gozlin]] ou le Siège de Paris par les Normands. Chronique du IX siecle* (2 volumes, 1832)
* *Souvenirs (1829–1830)* (1885). on Gallica

## Se også
* De franske moralister

## Referanser
Fair Deal

**Fair Deal** var den amerikanske presidenten Harry S. Trumans politiske program. Fair Deal ble opprinnelig forbundet med initiativene som han presenterte i sin tale om nasjonens tilstand i Kongressen 5. januar 1949. Begrepet har også blitt brukt om Trumans innenrikspolitiske reformplan i hans presidentperiode fra 1945 til 1953.

De viktigste lovforslagene ble nedstemt av den konservative alliansen av sørstatsdemokrater og republikanere i Kongressen. Blant de viktigste forslagene var utdannelsesstøtte, allmenne helseforsikringer, forbud mot rase- og kjønnsdiskriminering i ansettelsesprosesser og større handlefrihet for fagforeninger. Truman fikk bare gjennomslag for lovforslaget om offentlig bygging og forsikring av boliger av 1949. På en annen side opphevet ikke Kongressen de viktigste New Deal-programmene som fremdeles var i funksjon, og endringene var av mindre betydning.

Fair Deal-programmet var inspirert av New Deal-tradisjonen og populistiske strømninger i Midtvesten.

## Referanser


## Litteratur
*
Brynjulf Larsson

**Sverre Brynjulf Larsson** (født 8. juli 1881 i Oslo, død 12. september 1920 i Trondheim) var en norsk tegner, grafiker og maler. Larsson fikk sin utdannelse ved Statens Håndverks- og Kunstindustriskole (SHKS). En kort tid var han elev av Erik Werenskiold og Harriet Backer, og i 1904 av den danske maleren Laurits Tuxen. Han var også påvirket av den franske impresjonismen.
 
Billedmotivene er først og fremst landskap, portretter og figurmaleri, men hans produksjon som maler er begrenset. I sitt kunstneriske virke gjorde han seg først og fremst bemerket som tegner og grafiker. I perioden 1917–20 hadde han stilling som overlærer ved SHKS. Larsson var en meget benyttet bokillustratør og fremragende plakattegner. 

Larsson sto blant annet for utformingen av plakater til Kunstnerkarnevalet i regi av Kunstnerforeningen 1908–1914,  og til Jubileumsutstillingen på Frogner 1914.

Han var sønn av Ludvig Gustav Larsson (1857–1911) og Hilma Kristiane Hansen (1860–1937) Faren var tegnelærer.  Hans søster Bergljot Larsson (1880–1968) var leder for Norsk Sykepleierforbund.

## Plakater tegnet av Brynjulf Larsson

Fil:Hjertekongens maskerade.jpg|«Kunstnerkarneval : Hjerterkonges Maskerade», 1912, eier: Nasjonalbiblioteket
Fil:Kunstnerkarneval.jpg|«Kunstnerkarneval : As you like it, eller Livet i Skoven», 1913, eier: Nasjonalbiblioteket
Fil:As_you_like_it.jpg|«1814 : Kunstnerkarneval», 1914, eier: Nasjonalbiblioteket
Fil:Frogner_1914.jpeg|«Norges Jubilæumsutstilling 1914 Kristiania», 1914, eier: Nasjonalbiblioteket


## Referanser
Storbritannias Grand Prix 2014

**Storbritannias Grand Prix 2014** (offisielt navn: *2014 Formula 1 Santander British Grand Prix*) var et Formel 1-løp som ble arrangert 6. juli 2014 på Silverstone Circuit i Northamptonshire og Buckinghamshire, England. Det var det niende løpet i 2014-sesongen. Løpet ble vunnet av Lewis Hamilton i Mercedes, med Valtteri Bottas i Williams på andre og Red Bulls Daniel Ricciardo på tredjeplass.

## Klassifisering
### Kvalifisering

### Løpet

**Noter til tabellene:**
*  - Max Chilton fikk en gridstraff på fem plasser for å ha foretatt et ikke-planlagt bytte av girkasse før løpet.
*  - Esteban Gutiérrez fikk en gridstraff på ti plasser for en utrygg utkjøring fra pit under forrige løp.
*  - Pastor Maldonado ble ekskludert fra resultatlista for å ha brutt regelverket ved at han ikke hadde nok drivstoff til å returnere til pit, og han ble flyttet til bakerste plass på griden.
*  - Marcus Ericsson og Kamui Kobayashi klarte ikke å sette en tid som var innenfor 107% av den raskeste tiden i Q1. De fikk senere tillatelse av løpsledelsen til å starte likevel.

## Stillingen i mesterskapene etter løpet

**Førermesterskapet**

**Konstruktørmesterskapet**

## Referanser


## Eksterne lenker
*
Roald Amundsen på Sydpolen

***Roald Amundsen på Sydpolen*** er en norsk kortfilm som presenterer Roald Amundsen som sydpolfarer. Filmen er laget av Sverre Halvorsen og er tegnet med kritt og tavle. Det var Halvorsens andre tegnefilm etter *Oskar Mathiesen paa skøiter*, som har gått tapt.

Roald Amundsens egne filmopptak fra ekspedisjonen er på UNESCOs verdensminneliste siden 2005.

## Referanser


## Eksterne lenker
*
Hans Eriksen

**Hans Eriksen** var en norsk lagmann i Christiansand og Agdesidens lagdømme. Han ble tilsatt som lagmann 7. april 1621. Han døde kanskje i 1625. Hans Eriksen var rådmann i Oslo 1614–1619. Han er nevnt som borgermester i Oslo 1619 og 1622.

## Referanser
Saloon

**Saloon** (eller **Western Saloon**) var et vertshus i ville vesten i USA, som gjerne var åpen døgnet rundt. Skildringer av salooner er en viktig del av westernsjangeren. Den første saloonen ble tatt i bruk i Montana i 1822.

Foruten salg av mat og alkoholdrikker, kunne noen salooner også tilby losji, hasardspill, underholdning, og stedvis prostitusjon.
Ampulle

En **ampulle** er en liten forseglet beholder (vanligvis i glass, men plastversjoner eksisterer), bl.a. til å oppbevare legemidler i.

Ampuller blir hermetisk forseglet ved å smelte den tynne toppen med en åpen flamme og åpnes ved å knekke flaskehalsen. Gjøres dette riktig får man ett brudd uten rester av glasskår. En inertgass kan fylles i hulrommet før forsegling.

Glassampuller er dyrere enn andre flasker og beholdere, men er verdt det om man trenger en beholder bestående av glass alene og en total forsegling.

## Historie

Historisk ble ampuller brukt til å oppbevare en liten mengde av en persons blod etter døden. Den begravd med den avdøde i katakombene. Man trodde lenge at denne praksis kun var for martyrer, men det viser seg at praksisen var mer vanlig.

## Produksjon
Moderne glassampuller blir produsert industrielt fra korte lengder med glassrør, som formes ved hjelp av gassbrennere og tyngdekraft i automatiserte produksjonslinjer.

Fylling og forsegling kan gjøres av automatisert maskineri eller for hånd i småskala industri og laboratorier. Blanke ampuller kan kjøpes fra vitenskapelige glassforhandlere og forsegles med små gassbrennere. Dette former en membran som gjør at ampullen kan vendes uten å miste innholdet. En Schlenk-linje kan brukes til forsegling i inertatmosfære.

## Annen bruk
Ampuller er vanlige som beholder for lavfrekvens RFID-markører. Disse er vanligvis brukt for å merke dyr (f.eks. hunder og katter) for identifikasjon og beholderen injiseres under huden.

## Ampullekoder

Det vanlig å merke ampuller med ringer av maling eller emalje for å identifisere innholdet. Denne kodingen skjer maskinelt umiddelbart etter fylling og forsegling. Ringene kan leses av andre maskiner. Fargekodene identifiserer innholdet slik at dette ikke trenger å bli testet for å verifiseres. De maskinlesbare fargekodene sikrer videre håndtering som lagring, merking og sekundærpakking.

## Kilder
* Hans-Jürgen Bässler und Frank Lehmann : *Containment Technology: Progress in the Pharmaceutical and Food Processing Industry.* Springer, Berlin 2013, ISBN 978-3642392917

## Referanser


## Eksterne lenker
*
Domenico Berardi

**Domenico Berardi** (født 1994) er en italiensk fotballspiller som spiller for .

Han debuterte for Sassuolo den 27. august 2012 og scoret sitt første mål for klubben fem dager senere. I 2012 ble han kåret til åretsspiller i Serie B. Den 12. januar 2014 scoret han alle 4 målene i en 4-3 seier hjemme mot AC Milan. Han ble dermed den nest yngste noensinne som har scoret 4 mål i samme kamp i Serie A. Han ble bare slått av Silvio Piola som gjorde det samme i 1931. Han ble også den første som noensinne har scoret 4 mål i en og samme kamp mot AC Milan.

Serie A sesongen 2013-2014 scoret han 16 mål på 29 kamper, 10 av disse målene ble scoret på 3 kamper. I tillegg til sine 4 mål mot AC Milan scoret han hat-trick mot Sampdoria den 3. november 2013 og mot Fiorentina den 6. mai 2014. Den samme sesongen ble han kåret til årets unge spiller i Serie A.

Han brukte 59 kamper for å nå sine 30 første ligamål, ved sammenligning brukte Lionel Messi 70 kamper for å oppnå det samme.

## Landslaget
Han ble tatt ut i s EM-tropp til EM i fotball 2021. Italia vant EM-finalen mot  3-2, etter straffesparkkonkurranse.

## Referanser


## Eksterne lenker
*
Salongmusikk

**Salongmusikk** er en musikksjanger som er preget av lettilgjengelighet, ofte sentimentalitet og ofte utført med en viss virtuositet. Salongmusikken krever ikke som den klassiske konsertmusikk den samme oppmerksomhet og konsentrasjon hos publikum, men har ofte preg av bakgrunns- eller hyggemusikk.

Sjangeren har sin opprinnelse på 1800-tallet, etter hvert som den utskilte seg fra den klassiske tradisjons musikk og nådde inn i det bedre borgerskaps hjem («hjemmene med klaver»). Her ble det nå gitt muligheter for dels å bruke musikken, fremført av profesjonelle, til underholdning av gjester, dels å utøve musikk.

Salongmusikken består gjerne av bearbeidelse av opera- og operettemelodier som fastholdelse av teateropplevelser, iørefallende småstykker av kjente komponister og poetiske instrumentalnumre, som vil fortelle en historie eller skape en særlig stemning. Sjangeren spenner over både verker som kan tåle oppførelse i en konsertsal, og numre av begrenset kunstnerisk kvalitet. Det er også betegnende at sjangeren både rommer verker som stiller krav til stor virtuositet hos utøveren, og numre som kan fremføres av amatører.

Typiske eksempler på salongstykker er stykker som *Jomfruens bønn* av Tekla Bądarzewska, Leander Fishers *La Fauvette, caprice élégant for piano* og Gustav Langes *Edelweiss-Idylle*.

Fra slutten av 1800-tallet rykket salongmusikken inn som underholdning i kafeer og hotellfoajerer, ofte med små ensembler med klaveret som det dominerende instrument. Radioen og grammofonen trengte etter hvert salongmusikken tilbake for å gi plass til andre former for lett underholdningsmusikk.

## Referanser
Tekla Bądarzewska

**Tekla Bądarzewska-Baranowska** (født 1834 i Mława nær Warszawa, død 29. september 1861 i Warszawa) var en polsk komponist. 

## Liv og virke
Tekla Bądarzewska var gift med Jan Baranowski og fødte fem barn i sitt ni år lange ekteskap, innen hun døde 38 år gammel. Krateret *Bądarzewska* på planeten Venus er opkalt etter henne.

Hun er særlig kjent som komponist til salongstykket *Jomfruens bønn*, (*Modlitwa dziewicy*, *Das Gebet einer Jungfrau*, *La prière d'une vierge*) Op.&nbsp;4, publisert i Warszawa i 1856. Stykket ble i slutten av 1800-tallet trass i eller på grunn av sin enkelhet overordentlig populært og bearbeidet for mange forskjellige besetninger. I alt skrev Tekla Bądarzewska ca. 35 stykker salongmusik for klaver, deriblant det nesten likt oppbygde stykket *Den hørte bønn* (*Prière exaucée*).

*Jomfruens bønn* består av en enkel og iørefallene melodi som både forklarer dets popularitet og at det av noen ble betraktet som underlødig. Atter andre ser det som et musikkstykke i romantisk stil for klaverundervisning av barn på linje med Robert Schumanns miniatyrer.

## Musikkstykke

## Referanser


## Eksterne lenker
* 
* 
*
Hartford Whalers

**Hartford Whalers** var en amerikansk ishockeyklubb i NHL fra sesongen 1979–80 til 1996–97. Klubben holdt til i Hartford, Connecticut, men ble startet allerede sesongen 1972-73 som en del av World Hockey Association hvor den het **New England Whalers**. I 1997 flyttet Whalers til Raleigh i Nord-Carolina og ble Carolina Hurricanes.

Sju av lagets spillere ble tatt opp i Hockey Hall of Fame.

## Referanser


## Eksterne lenker
* 
* Omtale på sportsecyclopedia.com
Ciro Immobile

**Ciro Immobile** (født 1990) er en italiensk fotballspiller som spiller for . 

## Klubbfotball
Han har tidligere spilt for klubbene , Siena, Grosseto, Pescara, Genoa og Torino FC. Sesongen 2011–12 var han i Pescara på lån fra storlaget Juventus, og ble simpelthen både toppscorer og årets spiller i Serie B. Han ble toppscorer i Serie A 2013–2014  med 22 mål for Torino.  Han har siden 2016 spilt for den italienske klubben SS Lazio i Roma og scoret 23 mål i første sesongen som var en bra sesong. Men den 6. januar 2018 scoret han fire mål da lazianerne vant 5–2 mot SPAL 2013 på bortebane hos hjemmelaget. 

## Landslaget
Han debuterte for det italienske landslaget den 5. mars 2014 i en treningskamp mot , en kamp de tapte 1-0. Han var med i den italienske VM-troppen i fotball-VM 2014 i Brasil. Han ble tatt ut i s EM-tropp til EM i Frankrike 2016.

Han ble tatt ut i s EM-tropp til EM i fotball 2021. Italia vant EM-finalen mot  3-2, etter straffesparkkonkurranse.

## Referanser


## Eksterne lenker
* 
* 
* Profile  for the 2014 World Cup
* Statistics on Soccerway